279 



183. : 



Per-IUustri ac Geleberrimo 

 Domino Garolo von Linné, 

 Equiti aurato de Stella polari, 

 S. R. M. Sueciae Archiatro, reliqua, 



S. P. D. 

 Johannes Bernstorfius. 



Responsum ad Literas Tuas, voluntatis in me Tuae testes, die 

 XXIV Decembris anni superioris ad me exaratas, mihique longe jucun- 

 dissimas, non nisi eo consilio per aliquod tempus distuli, quod in dies 

 plura quaedam Forskaliana, abs Te, Per-IUustris Linnaee, jure sane Tuo 

 desiderata, e dissitis Orientis regionibus ad me perventura sperarem, quae, 

 si advenissent, Tecum e vestigio et perquam lubenter communicassem. 



Spes ea me, quod impense doleo, fefellit, eandemque atrox illud, 

 nec unquam satis deplorandum fatum, quod vialoribus nostris in Arabia, 

 irreparabili fere rei et sacrae et literariae damno, tantopere fuit exiliale, 

 praescindit, et utinam non plane tollere videretur. 



Ut benigniorem sortem in reditu experiatur ille, qui ex eorum nu- 

 mero solus est superstes, idemque supellectilis literariae a reliquis con- 

 quisitae custos unicus, id vero nobis quam maxima in votis est. 



Gratias Tibi ago, Vir Geleberrime, insignes pro munere Tuo Tenta- 

 minis luculenti de Opobalsamo, in quo tam splendide de Rege meo Ejus- 

 que in bonas Literas amore censes. 



Ne, quaeso, dubites, me omni oblata occasione operam daturum, ut 

 Tibi constet, quanti ego faciara illustre nomen Tuum et merita summa, 

 quibus in Orbe erudito clares et immortali fama clarebis. Si quid un- 

 quam erit penes me, quod Tibi acceptum före judicabo, mihi credas, 

 velira, ejus Te participem reddere mihi tam erit gratum, quam quod 

 gratissimum. Vale. 



Dabam Hafnise die XXV. m. Maji, A. D. MDGGLXV. 



Linn. Soc. Vol. L 550 — 55L 



